बोलीं- 10-15 साल से काम करती रही, अब हाउस वाइफ और मां बनकर रहना चाहती हूं
Actress Deepika Kakkar decision to leave acting and embrace the role of a housewife as she prepares to become a mother.  इस बीच एक्ट्रेस ने एक्टिंग छोड़कर हाउस वाइफ बनने का फैसला किया है। मीडिया को दिए इंटरव्यू में दीपिका ने बताया कि वो लंबे समय से काम करती आ रही हैं
एक्ट्रेस दीपिका कक्कड़ जल्द ही मां बनने वाली हैं। इस बीच एक्ट्रेस ने बताया कि वो एक्टिंग छोड़कर हाउस वाइफ बनना चाहती हैं। मीडिया को दिए इंटरव्यू में दीपिका ने बताया कि वो लंबे समय से काम करती आ रही हैं, लेकिन अब वो हाउस वाइफ की तरह रहना चाहती हैं। दीपिका का कहना है कि वो अब अपने बच्चे के जन्म के बाद उसे पूरा वक्त देना चाहती हैं।
मैंने शोएब से कहा कि मैं काम नहीं करना चाहती-दीपिका
पिंकविला को दिए इंटरव्यू में दीपिका ने कहा- 'मैं प्रेग्नेंसी फेज को इंजॉय कर रही हूं और जल्द अपने पहले बच्चे का वेलकम करने वाली हूं। इस बात को लेकर एक अलग ही एक्साइटमेंट हैं। मैंने बहुत कम उम्र में काम करना शुरू कर दिया था। लगातार 10-15 साल उम्र में काम करती रही। जैसी ही मेरी प्रेग्नेंसी जर्नी शुरू हुई, मैंने शोएब से कहा कि मैं काम नहीं करना चाहती और एक्टिंग छोड़ना चाहती हूं। मैं एक हाउसवाइफ की तरह रहना चाहती हूं।’
लंबे समय से एक्टिंग से दूर हैं दीपिका 
दीपिका को आखिरी बार स्टार प्लस के शो ‘कहां हम कहां तुम’ में देखा गया था। तब से अब तक वो टेलीविजन से दूर हैं। फिलहाल ऐक्ट्रेस अपने ब्लॉग के जरिए खुद को बिजी रख रही हैं, जहां वो अपनी प्रेग्नेंसी, हेल्थ अपडेट, शोएब के साथ डेट से लेकर जिंदगी की छोटी-छोटी डिटेल्स शेयर करती रहती हैं।
ससुराल सिमर का के सेट पर शुरू हुई लव स्टोरी
दीपिका और शोएब की लव स्टोरी की शुरुआत ससुराल सिमर का के सेट से शुरू हुई। इस शो में शोएब ने दीपिका के ऑनस्क्रीन पति का रोल प्ले किया था और असल जिंदगी में भी उन्हें एक-दूसरे से प्यार हो गया। बता दें कि ये दीपिका कक्कड़ की दूसरी शादी है। उनकी पहली शादी रौनक गुप्ता से हुई थी। माना जाता है कि दीपिका- शोएब की नजदीकियों के चलते उनकी पहली शादी टूट गई।
शादी के 5 साल बाद पेरेंट्स बनने जा रहा है कपल
बता दें कि शोएब और दीपिका ने 22 फरवरी 2018 को निकाह किया था। ऐसे में शादी के 5 साल बाद कपल के घर किलकारियां गूंजने वाली हैं। शादी के बाद कई बार दीपिका की प्रेग्नेंसी के कयास लगते रहे हैं, कुछ ही पहले ही दीपिका की फैमिली की तरफ से उनकी प्रेग्नेंसी के हिंट दिए जा रहे थे।
2010 से की थी करियर की शुरुआत, जीता बिग बॉस सीजन 12 
दीपिका ने 2010 में ‘नीर भरे तेरे नैना देवी’ अपना टेलीविजन डेब्यू किया था, जिसमें उन्होंने लक्ष्मी का किरदार निभाया था। इसके बाद उन्होंने ‘ससुराल सिमर का’ और ‘अगले जन्म मोहे बिटिया ही कीजो’ में काम किया। टीवी सीरियल ससुराल सिमर का दीपिका के करियर का सबसे फेमस शो रहा, जो 2011 से लेकर 2018 तक चला। इसके अलावा दीपिका झलक दिखला जा 8, नच बलिए 8 और एंटरटेनमेंट की रात जैसे शोज में भी नजर आईं। दीपिका बिग बॉस 12 की विनर भी रह चुकी हैं।